Kombinacia sinupret (akut) a erdomed
Dobry den,
mozno sucasne uzivat sinupret a erdomed?
Sinupret na dutiny a erdomed na suchy kasel.
Vopred dakujem
S pozdravom
xxx
Dobrý deň,
Ďakujeme za vašu otázku. Medzi liekmi Erdomed a Sinupret Akut nedochádza k žiadnym vzájomným interakciám, a preto je ich súčasné užívanie bezpečné.
Liek Erdomed znižuje hustotu hlienu prítomného v dýchacích cestách a uľahčuje vykašliavanie. Používa sa pri akútnom a chronickom zápale dolných (zápal priedušiek) a horných dýchacích ciest (napríklad nádcha a zápal prínosových dutín). Ak však máte kašeľ suchý a bez prítomnosti hlienu, je vhodné užívať liek na jeho potlačenie až zastavenie.
Rastlinný liek Sinupret sa používa na liečbu akútnych nekomplikovaných zápalov prinosových dutín s príznakmi ako nádcha, upchatý nos, bolesť hlavy a bolesť tváre alebo tlak na tvári u dospelých.
Prajem pekný zvyšok dňa.
S pozdravom
Mgr. Tamara Jakúbeková